Ealing Studios
Store norske leksikon,Kunst og estetikk,Film, TV og teater,Film og TV,Institusjoner, selskaper og priser i film og TV
Ealing Studios var et britisk filmselskap. Det ble stiftet i 1938 av Michael Balcon og nedlagt i 1956, da atelierene solgt til BBC-TV.
Selskapet huskes først og fremst for komedier med en karakteristisk lun, satirisk tone: Whisky Galore (Et skip med whisky, 1949), Kind Hearts and Coronets (Syv hertuger, 1949), The Lavender Hill Mob (Jeg stjal en million, 1951) og The Ladykillers (1956). Det produserte også kinosuksessen Scott of the Antarctic (Scott – Sydpolfareren, 1948) og en serie sosialrealistiske samtidsdramaer. Blant regissørene bør nevnes Alexander Mackendrick, Charles Frend og Charles Crichton. En mye benyttet skuespiller var Alec Guinness. Les mer i Store norske leksikon Film i Storbritannia